32006R1714
L 321/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1714/2006 НА КОМИСИЯТА
от 20 ноември 2006 година
за разпределението за 2006/2007 пазарна година на 5 000 тона къси ленени и конопени влакна като гарантирани национални количества между Дания, Гърция, Ирландия, Италия и Люксембург
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 1673/2000 на Съвета от 27 юли 2000 г. относно общата организация на пазарите на лен и на коноп за влакно (1), и по-специално член 9 от него,
като има предвид, че:
(1)
Член 8, параграф 1 от Регламент (EО) № 245/2001 на Комисията (2), който определя подробни правила за прилагането на Регламент (EО) № 1673/2000, урежда разпределението на 5 000 тона къси ленени и конопени влакна като гарантирани национални количества, както е предвидено в член 3, параграф 2, буква б) от Регламент (EО) № 1673/2000, трябва да влезе в сила преди 16 ноември на текущата пазарна година.
(2)
За тази цел Дания и Италия са изпратили на Комисията информация, свързана с площите, обхванати от договори за покупка/продажба, от ангажименти за преработка и договори за преработка, и прогнозни добиви на слама и влакно от лен и коноп.
(3)
От друга страна, ленени и конопени влакна няма да се произвеждат за 2006-2007 пазарна година в Гърция, Ирландия или Люксембург.
(4)
На базата на прогнози за производството, които са резултат от предоставена информация, общото производство в засегнатите пет държави-членки няма да достигне цялото количество от 5 000 тона разпределени за тях, и гарантираните национални количества, както е посочено по-долу, следва да бъдат определени.
(5)
Мерките, предвидени в настоящия регламент, са в съответствие със становището на Управителния комитет за естествени влакна,
ПРИЕ НАСТОЯЩИЯ РЕГЛАМЕНТ:
Член 1
За 2006/2007 пазарна година, разпределението в гарантирани национални количества, предвидени в член 3, параграф 2, буква б) от Регламент (EО) № 1673/2000 е, както следва:
-
Дания 2 тона,
-
Гърция 0 тона,
-
Ирландия 0 тона,
-
Италия 241 тона,
-
Люксембург 0 тона.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 16 ноември 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 ноември 2006 година.